VENDIM

Nr. 471, datë 31.7.2025

PËR DISA NDRYSHIME NË VENDIMIN NR. 142, DATË 12.3.2014, TË KËSHILLIT TË MINISTRAVE, “PËR PËRSHKRIMIN DHE KLASIFIKIMIN E POZICIONEVE TË PUNËS NË INSTITUCIONET E ADMINISTRATËS SHTETËRORE DHE INSTITUCIONET E PAVARURA”, TË NDRYSHUAR

Në mbështetje të nenit 100 të Kushtetutës dhe të neneve 19 e 69, të ligjit nr. 152/2013, “Për nëpunësin civil”, të ndryshuar, me propozimin e ministrit të Shtetit për Administratën Publike dhe Antikorrupsionin, Këshilli i Ministrave 

VENDOSI:

1. Shkronjat “a” dhe “c”, të pikës 18, të kreut IV, të vendimit nr. 142, datë 12.3.2014, të Këshillit të Ministrave, “Për përshkrimin dhe klasifikimin e pozicioneve të punës në institucionet e administratës shtetërore dhe institucionet e pavarura”, të ndryshuar, ndryshohen, si më poshtë vijon:

 “a) Sekretari i Përgjithshëm i Këshillit të Ministrave apo nëpunësi i caktuar prej tij për Kryeministrinë dhe institucionet në varësi të Kryeministrit;

   ...

 c) Sekretari i Përgjithshëm i ministrisë apo nëpunësi i caktuar prej tij për ministrinë dhe institucionet në varësi të ministrit;”. 

2. Ngarkohen Kryeministria, ministritë e linjës dhe Departamenti i Administratës Publike për zbatimin e këtij vendimi.

 Ky vendim hyn në fuqi pas botimit në Fletoren Zyrtare. 
ZËVENDËSKRYEMINISTËR

Belinda Balluku

